Autoilijat ilmoittavat yhä enemmän tuulilasivahingoista: Kasvua 143 prosenttia kuudessa vuodessa

Vakuutusyhtiöille sataa vuosi vuodelta enemmän ilmoituksia tuulilasivahingoista. Tuulilaseja vaurioituu muun muassa lumettomien talvien ja tuulilasien ohentumisen vuoksi. Vahinkoilmoitusten hurjat kasvuluvut kertovat kuitenkin ennen kaikkea siitä, että entistä useampi autoilija ottaa erillisen tuulilasivakuutuksen.